Diari Oficial de la Generalitat Valenciana


Sumari del DOGV 9028, del 25-02-2021 (2021/1687)

Extracte de la Resolució de 22 de febrer de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2021 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9028

Data del DOGV
:   25-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1687


Data del document
:   22-02-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 22 de febrer de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2021 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A. [2021/1687]  
BDNS: 550203  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria. El text complet de la convocatòria pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Objecte  
Subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana en la modalitat A.  
  
Segon. Beneficiàries  
1. Les entitats associatives agràries, associacions, fundacions i empreses del sector agroalimentari que complisquen i acrediten els requisits per a obtindre la condició de beneficiari.  
2. No podran ser beneficiàries les entitats associatives agràries, associacions, fundacions i empreses del sector agroalimentari que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Tercer. Bases reguladores  
Les bases s'arrepleguen en l'Ordre 32/2017, de 29 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana (DOGV 8201, 29.12.2017).  
  
Quart. Termini de presentació de les sol·licituds d'ajuda  
1. El termini de presentació de les sol·licituds serà de vint dies hàbils a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Cinqué. Import  
1. D'acord amb la Llei de pressupostos de la Generalitat per a l'exercici 2021, la dotació pressupostària, amb càrrec a la partida pressupostària 12.02.02, programa 542.20, línia S7294000, «Estratègies agroecològiques de dinamització per a emprenedors en el món rural», és de dos-cents cinquanta mil euros (250.000 €), dels quals el 70 per 100 es destinarà a les subvencions de la modalitat A, segons el que disposa la base quinzena apartat 1.a de l'Ordre 32/2017, de 29 de desembre i que ascendeix a 175.000 €.  
2. L'import màxim de la subvenció per a cada projecte de la modalitat A, no podrà ser superior a 60.000 euros.  
3. En el supòsit que una vegada valorades i adjudicades les subvencions no s'esgotara la quantia disponible en alguna de les modalitats, es podrà incrementar el romanent en la restant.  
  
Sisé. Altres dades  
1. Les sol·licituds d'ajuda i de pagament es presentaran en el model normalitzat que figura en l'adreça d'internet URL http://www.gva.es/va/proc18691 degudament signades.  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent URL: http://www.gva.es/va/proc18536  
2. La documentació a aportar és la prevista en l'Ordre 32/2017, de 29 de desembre, de les bases reguladores i en la present convocatòria.  
  
3. La valoració es realitzarà a partir dels criteris establits en l'annex II de l'Ordre 32/2017, de 29 de desembre i segons el que disposa la base catorzena de la dita ordre.  
  
València, 22 de febrer de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.